Wikipédia-vita:Wikimédia Magyarország/Kelet-ázsiai szócikkíró verseny 2014

message: A három fődíj értéke nagyjából azonos? --Pagonyfoxhole 2014. január 21., 17:01 (CET)
replies: text: Igen, úgy válogattuk őket össze, hogy körülbelül azonos értékűek legyenek. Xiaolong   Üzenő  2014. január 21., 19:08 (CET)
Lehet, hogy csak kicsit fáradt vagyok, de nem egészen értem, hogy mi alapján dől el a fődíjak sorsa. Az irodalmi versenyen az egyes nevezők által írt összes szócikk pontjai összeadódtak, és így felállt egy lista arról, ki hány pontot ért el összesen a szócikkeivel, ennek alapján a legjobb három nevező nyert. Ezek szerint akkor most három ilyen lista lesz, Kína-, Korea- és Japán-témában, és mindegyiknél a legtöbb pontot elérő nevező nyeri az adott téma fődíját? (Nyilván azt az esetet leszámítva, ha egy nevező több kategóriában is nyerne, akkor gondolom a második legjobb nyer abban a kategóriában, amelyikben az előbbi nevező kevesebb összpontszámot ért el.)
Továbbá lenne még egy kis kérdésem, a hazai anime szubkultúrát érintő szócikkek (pl. Magyar Anime Társaság, Mondo magazin), a verseny témakörébe tartoznak-e, és ha igen, akkor popkulturális témának minősülnek-e? (Valamint a hazai animés magazinok megbízható forrásnak számítanak-e?) --Rev L. Snowfox vita 2014. január 25., 00:30 (CET)

text: A pontozás mikéntjét a zsűri fogja eldönteni, ahogy minden, útközben felmerülő dologban is a zsűri fog dönteni. Nyilván, ha valaki mondjuk Kína és Japán kategóriában is indul, nem nyerhet mind a kettőben, nem lenne fair. A hazai szubkultúőráról abban az esetben lehet írni, mint minden másról: ha megfelel a WP:NEV követelményeinek, vagyis léteznek róla független források. A magazinok akkor minősülnek megbízhatónak, ha rendes kiadójuk van, és nem magánkiadásúak, tehát van szerkesztőség, ami ellenőrzi a tartalmat. Az anime, manga kifejezetten popkultúrának minősül, tehát egy szerkesztő maximum öt szócikkel indulhat a versenyben populáris kultúra témában. Remélem kielégítőek a válaszok, szólj nyugodtan, ha segíthetünk valamiben. :) Xiaolong   Üzenő  2014. január 25., 14:15 (CET)
Persze, nyilván a pontozás részletei a zsűritől függnek, és majd még később alakulnak ki a konkrét szempontok, csak nem teljesen értem a kategóriadíjazást. (Vagyis értem, csak inkább rákérdezek a biztonság kedvéért.) Amikor volt az irodalmi verseny, akkor egyszerűen csak irodalmi témájú szócikkeket kellett készíteni. Most van külön Kína-, Korea- és Japán főkategória, és elvileg mindegyikhez tartozik egy-egy fődíj. Ez nekem azt jelenti, hogy egyvalaki nyer Kína-, egyvalaki Korea- és egyvalaki Japán-témában, de ehhez elég az illetőknek egy ország témájában munkálkodniuk.
(Töröltem egy részét a hozzászólásomnak, nem illik ide.)
Amúgy tudom, hogy az animék és mangák bőven popkultúrának minősülnek, a kérdésem arra vonatkozott, hogy az animés szubkultúrával összefüggő szócikkek - tehát amik nem konkrétan egy műről vagy franchise-ról szólnak -, azok popkulturálisnak minősülnek-e jelen esetben. Rengeteg olyan téma van (kemonomimi, cosplay, Vocaloid stb.), amik bár kapcsolódnak az anime szubkulthoz, vagy onnan erednek, de más vonatkozásuk is van. (Pl. az állatfüles lányok gyakori motívum lett nem csak animékben-mangákban, sőt már kapható ilyen kütyü is, vagy pl. a Vocaloid egy egészen új alkotói szemléletet teremtő énekszintetizátor-szoftver lett a zenei világban.) Mert a jelenlegi kiírás alapján én csak a konkrét animékről/mangákról/popzenei bandákról szóló cikkeket értelmezem popkulturálisnak, azokból tényleg elég sok van. Nem is nagy dolog összehozni őket, úgyhogy örülök is a korlátozásnak.
Ami a független/megbízható forrásokat illeti, remélem nem azokon lesz a fő hangsúly értékeléskor, amúgy is nehéz forrásokat találni animés szubkult témában, pláne ha a hazairól van szó. Sok mindent persze lehet forrásolni, de sok mindennel a mainstream média nem foglalkozott. :| Persze van ötletem más témákra is, csak nekem kedves lenne a hazai szubkult bemutatása. --Rev L. Snowfox vita 2014. január 25., 16:39 (CET)
replies: text: :A pontozásos módszer a nyolc témakategóriában releváns (irodalom, történelem, stb). A legjobb japános, koreai vagy kínai szócikket fogja díjazni a zsűri a témaszakértő zsűritagok ajánlása alapján, ahogy ez a kiírásban is szerepel (Legjobb Korea-szócikk (zsűri nagydíja)). Tehát a három fődíjat nem az alapján fogják eldönteni, hogy Bence vagy Kati hány pontot szerzett összesen Korea vagy Kína témában, hanem egy szócikket fognak díjazni vele, amit a zsűri az adott témakörben (Japán, Kína, Korea) legkiemelkedőbbnek ítél. Többek között ezért van szakértő zsűritagunk mindhárom témára, akik tényleg értenek a témakörhöz, hogy meg tudják állapítani, melyik a legkiemelkedőbb szócikk. Nyilván ezek nem csonk szintű alkotások lesznek, tehát ha valaki a fődíjra pályázik, akkor valami hosszabb lélegzetvételű, komoly cikkel kell tennie. Hogy mi alapján fog a zsűri pontozni, azt a zsűri fogja eldönteni az első szócikkek beérkezésekor, a teljes folyamatot nem tesszük publikussá. Aki jelentkezik a versenybe, automatikusan elfogadja azt, ahogyan a zsűri kiválaszt egy győztest. Erre a szervezőknek sincs befolyása. Xiaolong   Üzenő  2014. január 25., 17:35 (CET)
Ne vedd/vegyétek rossz néven, de engem csak az zavart meg, hogy ezek szerint ez kissé más jellegű verseny lesz, mint a szépirodalmi volt.
(Töröltem egy részét a hozzászólásomnak, nem illik ide.)
Az akkori vesenykiírás és az eredményhirdetés pontlistája rémlett, aztán lehet, hogy figyelmetlenül olvastam el a mostani kiírást, vagy fáradt voltam, mikor olvastam, vagy nem tudom. Ezzel nem panaszkodni akartam, mert így bizonyos szempontból egyszerűbb is a verseny számomra, úgy érzem. Csak összezavart, hogy most nem a szerkesztői összpontszám, hanem az országonkénti legjobb szócikkek pontszáma dönti el a fődíjak (most nagydíjak, ugyanaz) sorsát. Nem csonk szintű alkotásokkal kívántam indulni a versenyen (zsűrizéstől függetlenül), csak tisztázni szerettem volna a feltételeket. Az irodalmi versenynél is volt egy kisebb vita abból, mit is jelent pontosan a versenykiírás a zsűrizés mikéntjét illetően. Ha valamit megpróbálok, lehetőség szerint szeretem tudni, mi várható. --Rev L. Snowfox vita 2014. január 25., 18:39 (CET)
thread_title:  kérdés a fődíjakról 

message: Remélem itt már részt vehetnek végre a manga/anime témájú cikkek is. Viszont szomorúan látom, hogy Wikipe-tan figurát nem lehet nyerni (már, ha egyáltalán lesz ilyen jutalom valaha is), pedig ehhez a versenyhez pont illene is. --Sasuke88  vita 2014. január 25., 15:16 (CET)
replies: text: Igen, részt vehetnek, egy szerkesztő maximum ötöt jelölhet (hogy azért ne az egész kategória mangákból meg K-pop-sztárokból álljon :) Olyan ajándékot próbáltunk összeválogatni, aminek mindenki örül, függetlenül attól, mit szeret. Nem biztos, hogy aki megnyeri mondjuk a Japán kategóriát vagy a populáris kultúra kategóriát, az pont Wikipe-tannak örülne a legjobban :)) Ezen felül a magyar egyesület által készíttetett wikis ajándékcsomagban szerintem nincs ilyen figurás merchandise. Xiaolong   Üzenő  2014. január 25., 15:44 (CET)
replies: text: :Na végre valamiben én is megnyilvánulhatok :). Ha lehetne választani, hogy ki mit kér, akkor nem lenne ilyen probléma. RepliCarter egyébként régebben mondta, hogy talált egy Wikipe-tanos kitűzőt és, hogy azt majd egyszer megkapom, remélem még megvan. --Sasuke88  vita 2014. január 25., 18:12 (CET)
thread_title:  manga/anime 

message: Javaslom ennek a megkötésnek az eltörlését. Egy szócikkíró versenyben a legnagyobb ostobaság a keletkező cikkek számának bárminemű korlátozása. Pont az a lényeg, hogy minél több, minél jobb minőségű cikk szülessen. Attól meg nem kell félni, hogy esetleg 50 mangáról meg ugyanennyi koreai énekesről jelölnek cikket, ha meg mégis az miért rossz? Meg ilyen alapon a földrajzot is lehetne így korlátozni nehogy valaki 80 japán szigetről írjon cikket vagy 150 pár száz lelkes kínai faluról. --Sasuke88  vita 2014. január 25., 20:46 (CET)
replies: text: Azért van a korlátozás, mert úgy láttuk jónak, hogy nem feltétlen a manga és a pop bővítésére van itt szükség. Ezekből épp elég szócikk születik, és ha nem lenne korlátozás, ide a rozsdás bökőt, hogy a kategóriában lenne 100 szócikk, a többiben meg 1-2. A cél az lenne, hogy a  nagyon nem lefedett területeken is szülessen szócikk. Földrajzból például iszonyú hiányosságok vannak, rengeteg fontos város, közigazgatási egység cikke nincs megírva, a folyók, tavak, hegységeké még úgyse, vagy iszonyúan kezdetlegesen. Én tudom, hogy neked a manga a szívügyed, de ebből már így is rengeteg szócikkünk van, és nem mangacikkíró versenyt szeretnénk, márpedig a vége az lenne. :) Aki akar, írhat többet is, de csak ötöt nevezhet. Ebben a kérdésben minden szervező egyetértett. Xiaolong   Üzenő  2014. január 25., 21:06 (CET)
replies: text: :Minden témakörben brutális hiányosságok vannak, ezalól a manga és a J-pop sem kivétel. Anime/manga témakörben van kb. 700 cikkünk (enwikin vagy 15000), aminek ráadásul kétharmada fos, a J-popról nem is beszélve, elég csak ránézni erre a szép vöröslő listára. Azzal a rozsdás bökővel meg játszanék :), mert rajtam kívül van 4-5 szerkesztő, aki érdemben foglalkozik a témával, ráadásul Laci.d ki is esik, mert zsűritag. Szóval fogalmam sincs, hogy honnan veszed ezt a 100 cikket, jó, ha 10 lesz, főleg, hogy még korlátozzátok is. --Sasuke88  vita 2014. január 25., 21:42 (CET)
Egyfelől igazat kell adjak neked Sasuke88, hiszen nem a szócikkek összpontszáma alapján kerülnek kiosztásra a nagydíjak, így a keletkező popkulturális szócikkek száma nem befolyásolja a verseny menetét, másrészt egyet is értek a korlátozással, lévén én - de ez csak személyes vélemény - például egy kulturális (pl. kawaii, cosplay, doujin) vagy vallási (pl. shinto) témájú szócikkel szemben nem látom annyira értékesnek egy random koreai dráma, egy két albumos k-pop fiúcsapat vagy egy shounen anime szócikkét, ami tulajdonképpen egy az egyben lefordítható a megfelelő angol nyelvű változatból forrásokkal együtt, és amelyek nagyrészt csak a saját szubkultúrájukat, a keménymagot érdeklik (animések, k-pop/k-drama fanok stb.), amiknek a tagjai valószínűleg már amúgy is sokat tudnak a kérdéses művekről/előadókról. (Valamint minden bizonnyal tudnak angolul, ami által megnézhetik az angol Wikipédián is, ha nagyon érdekli őket valami. Néha azon is zsörtölődök magamban, hogy mennyi haszna van olyan animékről szócikket írni itt, amiket ki sem adtak, és valószínűleg még jó ideig ki sem fognak adni hazánkban.) Ezzel nem azt mondom, hogy nincs helyük itt a Wikipédián, csak azt, hogy én többre tartanék mondjuk egy szócikket egy shinto istenről, mint egy tavalyi animéről, ami híres lett (az illegális, nem hivatalos fansuboknak hála). --Rev L. Snowfox vita 2014. január 25., 21:15 (CET)

text: Szerintem teljesen mindegy, hogy itthon kiadják-e vagy sem (a képregény- és anime DVD kiadás válságát éli, a tévék meg fost adnak meg ismételnek pl. anime helyett), hiszen így is megismeri a hazai közönség szinte az összes animét/mangát, köszönhetően a rajongói fordításoknak. --Sasuke88  vita 2014. január 25., 21:42 (CET)
Én azt gondolom, nincs olyan, hogy egy szócikk fontosabb a másiknál, mindenkinek más fontos. És hidd el, sokan vannak, akik nem tudnak angolul, és rászorulnak a magyar nyelvű infóra. Mióta K-pop-közösségben vagyok, azóta látom ezt az igényt. Főleg az idősebbek, akik a szinkronos sorozatoknak köszönhetően megkedvelték a koreai kultúrát, ők nem nagyon tudnak az angol oldalakkal mit kezdeni és hálásak minden morzsányi magyar neylvű információért. Nem kell lenézni a kétalbumos fiúbandát, meg az itthon ki nem adott mangát sem. A versenynek egyszerűen az a célja, hogy olyan területekre fókuszáljunk, ahol tényleg nagyok a lyukak. A populárisabb témákból naponta íródnak szócikkek, magam is már 100+ együttes, film, sorozat szócikkét megírtam, és nem bánom. Ezek valóban könnyen összehozható szócikkek. Épp ezért most másra akarunk fókuszálni. Ez nem jelenti azt, hogy a populáris kultúra lenézett lenne, vagy kevésbé értékes. Csak azt jelenti, hogy ezekből a szócikkekből jóval több van, mint a többiből. Irodalomból ramatyul állunk, talán a japán irodalom és a kínai most kicsit fellendült, hála Pagonynak és Tao Kainak, de koreai irodalomból pl. a az öt szócikk van, amit én megírtam az irodalmi szócikkíró versenyre, és ennyi. A néprajz szinte teljesen hiányzik, a történelem olyan lyukas, mint egy ementáli. A mangák kategóriában 120+ cikk van, az animékben szintúgy. A Korea történelme kategóriában 20 darab szócikk van. Ezek 90%-át én írtam. Xiaolong   Üzenő  2014. január 25., 21:44 (CET)
Azért sintó istenek korlátlan számban jöhetnek! Van belőlük elég. :) --Pagonyfoxhole 2014. január 25., 21:46 (CET)
thread_title:  Max. 5 cikk/szerkesztő a populáris kultúra kategóriában  

message: Csak február 1-től lehet elkezdeni írni őket, vagy már most is? (nagyon izgatott vagyok :-))))))--Szilas vita 2014. január 26., 13:15 (CET)
replies: text: A kiírásban szerepel, hogy a február 1. és 28. között írt és jelölt cikkeket értékeljük. tehát nem lehet feb.1. elkezdeni. Nem lenne fair :) Xiaolong   Üzenő  2014. január 26., 15:09 (CET)
replies: text: :Ez jó, mert most csak nehézkesen tudnék dolgozni, de talán február 1-től könnyebb lesz. Wordben nem szeretek cikket írni :-))).--Szilas vita 2014. január 26., 16:54 (CET)
Kiskapu mindig van.  Mi van, ha allapon kezdem el? Ha azt sem, akkor wordben, amivel ugyanott vagyunk, csak itt nem látszik. – LApankuš 2014. január 26., 15:26 (CET)
Hadd lehessen elkezdeni allapon, Wordben iszonyat rossz dolgozni.  --Sasuke88  vita 2014. január 27., 00:44 (CET)

text: Ha wikiszintaxos szöveget írsz, akkor bármi jobb a Wordnél, még a Jegyzettömb is. Helyesírást ellenőrizni meg a legtöbb modern böngésző is tud, mikor beírod/beilleszted a szöveget. --Rev L. Snowfox vita 2014. január 27., 17:50 (CET)
thread_title:  Mi számít új szócikknek?  

message: Üdv! Fordításokkal is lehet nevezni a versenyre? ✮ Einstein2 vitalap 2014. január 26., 14:56 (CET)
replies: text: Persze :) Xiaolong   Üzenő  2014. január 26., 15:23 (CET)
thread_title:  Fordítások 

message: A Kelet-Ázsia szócikkünk szerint legalábbis Mongólia oda tartozik, a kiírás mégis kizárja. --BáthoryPéter vita 2014. január 28., 19:27 (CET)
replies: text: :A verseny szervezői eldönthetik, hogy milyen szócikkeket várnak. Nem a pontos földrajzi meghatározás szerint megyünk. Nincs kapacitásunk Mongóliára, szimplán mert nem értünk eléggé ahhoz, hogy magabiztosan tudjuk értékelni a szócikkeket a témában. Maradunk a három nagy kelet-ázsiai régiónál, mert egyébként is általában ezt szokták Kelet-Ázsia alatt érteni a mindennapokban. Xiaolong   Üzenő  2014. január 28., 20:18 (CET)
A definíción kár vitatkozni, az elég egyértelmű. A kapacitás problémát megértem, de ezzel együtt is arra kérnélek titeket, vegyétek bele a kiírásba. A mongol szócikkekre nagyon ráférne a bővítés és ez egy kiváló alkalom, hogy új szekesztőket találjunk erre a területre. Ha zsürizésben segítség kell, fel tudok kérni szakértőt. --BáthoryPéter vita 2014. január 28., 22:34 (CET)
replies: text: :Hát ehhez már túl késő, szerintem. Ahhoz még egy kategória kéne, még egy fődíj, aminek anyagi vonzata van, és arról az egyesületnek kell döntenie. Ezen kívüll már kiment a sajtóközlemény. utolsó pillanatban én nem tartom szerencsésnek a változtatást. Xiaolong   Üzenő  2014. január 29., 10:17 (CET)
Akkor esetleg nem Kelet-Ázsia-verseny, hanem Korea-Japán-Kína-verseny... – LApankuš 2014. január 29., 13:39 (CET)

text: Ez utóbbi (Korea-Japán-Kína-verseny) valóban korrektebb elnevezés. A verseny szempontjából nem a földrajzi besorolás a döntő. misibacsi*üzenet 2014. január 29., 18:49 (CET)
Mongólia inkább a belső-ázsiai régió része, semmint a klasszikus értelembe vett Távol-Kelet. Annak idején az ELTÉ-n létezett a Belső-ázsiai Tanszék, ahol a mongol és a tibeti szak kapott helyett. A Távol-keleti Tanszékhez pedig a kínai, a japán, majd később a koreai szak tartozott. Nem szeretnék akadémikus vitákba bocsátkozni, de szerintem semmi kivetni való nincs abban, hogy a Távol-Kelet gyűjtőnév alatt Kínát, Japánt és Koreát értik a verseny szervezői. Egyébként az is igaz, hogy a mongol, a tibeti és sok egyéb belső-ázsiai tematikájú szócikkeket is szaporítani kellene. Talán egy másik verseny alkalmával. --Tao Kai 陶凯 vita 2014. január 29., 18:44 (CET)

text: Mielőtt elzavarnának innen offtopic felkiáltással, megjegyzem, én szívesen szerkesztenék Mongólia témájú, elsősorban földrajzi cikkeket, csak annyi ösztönzést kérek, hogy milyen szócikkek hiányoznak nagyon. Az anyagi ösztönzés nem vonz, akkor nem Wikipédiát szerkesztenék. Hozzáteszem, hogy minimális anyagom van hozzá, de talán kezdetnek megteszi. misibacsi*üzenet 2014. január 29., 18:55 (CET)
sajnos az egyesülettől máig sem kaptunk választ, így pedig úgy tűnik, Mongólia egyelőre kimarad. Xiaolong   Üzenő  2014. január 31., 22:07 (CET)

text: Grin még szerda este írta, hogy támogatja. Tudtommal ő az egyesület elnöke. --BáthoryPéter vita 2014. január 31., 23:39 (CET)
replies: text: :Hát én nem kaptam ilyen levelet, de mindegy... Xiaolong   Üzenő  2014. február 1., 19:28 (CET)
replies: text: ::Akkor erre rányestem :( --BáthoryPéter vita 2014. február 1., 22:43 (CET)
Most nézem csak a kiírásban a Kelet-Ázsia-térképet. Azon erősen zöld Mongólia. – LApankuš 2014. február 16., 09:36 (CET)

text: attól még a versenyben nem muszáj szerepelnie. Külön térképet  averseny kedvéért azért nem fogok csinálni... Xiaolong   Üzenő  2014. február 16., 11:00 (CET)
Persze. Csak arra a kérdésre írtam, hogy mi számít Kelet-Ázsiának. Még a térkép szerint is az.  Ha verseny kiírásában nincs, akkor nincs, csak akkor pontosítandó, hogy a versenyben mi számít Kelet-Ázsiának. – LApankuš 2014. február 16., 11:20 (CET)
replies: text: :Hát, kezdetektől ott volt a kiírásban vastag betűkkel szedve.  Xiaolong   Üzenő  2014. február 16., 11:27 (CET)
thread_title:  Mi számít Kelet-Ázsiának? 

message: Szerintem a verseny végeztével néhány olyan kérdést hozzá lehetne kapcsolni a "Tudtad-e, hogy..." táblázathoz, mely az újonnan létrehozott kelet-ázsiai szócikkek tartalmához kapcsolódik és március-júliusban valamikor ezek a kezdőlapra kerülnének. Hiszen gondolom nyilvánvaló követelmény az ilyen új szócikkeknél is, hogy ellenőrizhető forrásokkal rendelkezzenek. És legalább akkorra dicsőség, ha az ember olyan szócikket lát a kezdőlapon, mely az ő szócikkére utal, mint maguk a nyeremények. Ezért gondoltam ki ezt plusz jutalomként. Nem? Apród vita 2014. január 31., 18:49 (CET)
replies: text: :Nem gondolom, hogy ez jutalom lenne, szerintem magától értetődik, hogy oda is fel fognak kerülni a dolgok, már ha van a szócikkekben olyasmi, ami érdekes lehet címlapra. Nem minden szócikkből lehet érdekességet faragni, én ebből pl. nem tudnék egyet sem alkotni :) Xiaolong   Üzenő  2014. január 31., 22:06 (CET)
Ebből momentán tényleg nem lehet érdekességet faragni, elismerem. Viszont meglepő volna, ha egy verseny csupa unalmas szócikket produkálna, mivel tapasztalataim szerint versenyek alkalmával mindig keletkeznek olyan szócikkek, amivel a szerkesztő az olvasóközönségnek imponálni szeretne. Az pedig, hogy kinek számít ez jutalomnak, kinek nem, az már egyéni megítélés kérdése. Én pl. momentán örültem neki, amikor azok az érdekességek, amiket a "Tudtad-e, hogy..." listába először helyeztem, azok kezdőlapra is kerültek. De köszönöm, hogy oda is fel fognak kerülni dolgok. Apród vita 2014. január 31., 22:40 (CET)

text: De magától semmi sem kerül oda, ezért ha szemebejön az érdekesség nem kell elhajolni. Bővíthető a Wikipédia:Érdekességek rovat.   Andrew69.   2014. február 4., 13:16 (CET)
thread_title:  Tudtad-e, hogy... táblázathoz is hozzákapcsolódjon a verseny, mint plusz jutalom 

message: A Kína témakörnél írja, hogy: (beleértve: Tajvan, Hongkong)... A kérdésem az, hogy Makaóval kapcsolatosan is lehet írni? --Fmvh vita 2014. február 2., 23:06 (CET)
replies: text: Lehet, természtetesen, hisz Kína része. Xiaolong   Üzenő  2014. február 3., 08:56 (CET)
thread_title:  Makaó 

message: Csüggedten jelzem, hogy a magam részéről pontokat fogok levonni az átírási irányelv figyelmen kívül hagyásáért... Egyre-másra születnek a japán tárgyú cikkek angol Hepburnnel. --Pagonyfoxhole 2014. február 2., 23:57 (CET)
replies: text: Ilyenkor érdemes szólni nekik, az újak nem feltétlen tudják, hogyan kell, meg hogy kell egyáltalán, bár a Segítség menüben le van írva, de az emberek sokszor a főoldalt se olvassák el, úgy jelölnek cikket. Xiaolong   Üzenő  2014. február 3., 08:55 (CET)
Ez esetben szomorúan jelzem, hogy a tervezett Sang-dinasztia cikkírás elmarad. Nekem ugyanis a pinjin kínaiul van. – LApankuš 2014. február 4., 12:43 (CET)
replies: text: ::A WP:KÍNAI végén ott van az automata átíró. csak bele kell tenni a pinjint és kiadja a magyarost.  sablon a cikkhez, és kész is. Nem az ördögtűl való dolog ez a szegény átírás nem kell fejből vágni :) Xiaolong   Üzenő  2014. február 4., 15:24 (CET)
Jahhh... Akkor meggondolom még.  Köszi. Eddig nem igazán nézegettem a kínai átírási útmutatót. – LApankuš 2014. február 4., 15:30 (CET)
Lehet, hogy helytelen a hozzáállásom, de szerintem nem szabadna a szervezőknek/zsűritagoknak (de igazából semmilyen wikipédistának sem) a verseny alatt az átírási dolgokra felhívni az újoncok figyelmét. Az, hogy valaki nem olvas szabályzatot, szerintem nem jelenti azt, hogy hendikepes lenne, és segíteni kéne a versenyben, ahol a szócikkek értékelésénél az átírás milyensége is számít. Ha a szervezők/zsűritagok segítenek azoknak, akik gyakorlatlanok Wikipédiás szabályokban (vagy akár a wikiformázásban, ha már itt tartunk), akkor javaslom, hogy az átírás milyensége ne legyen szempont az értékelésnél. Azon a véleményen vagyok, hogy így neutrális a verseny, hogy senki nem segít senkinek csak azért, mert újonc az illető. A Hepburnt meg az irányelveknek megfelelően tényleg ráérünk átírni a verseny értékelése után is. --Rev L. Snowfox vita 2014. február 7., 00:08 (CET)

text: :Javaslom, hogy a wiki szempontjait vegyük előre, ne a verseny, illetve a tárgynyeremény kérdését. Az a legfontosabb, hogy minél több jó új cikk szülessen, és számos értékes új szerkesztő kapjon kedvet. Én  a magam részéről egyébként - ha egyáltalán eljutnék odáig - lemondok a fő tárgynyereményekről a következő, arra érdemes javára. (A könyvcsomagot vagy a wikis emléktárgyakat persze örömmel fogadnám adott esetben....)--Szilas vita 2014. február 7., 07:06 (CET)

text: :Mindenkit segítünk a versenyben. Ha megnézted volna, láthattad volna, hogy minden jelölt szócikket író vitalapjára írtam üzenetet és az átírásokkal kapcsolatosan is nyújtottam segítséget, ahol kellett. A cél nem az, hogy formázatlan esszéket kapjunk szócikk címén, hanem hogy valódi szócikkek szülessenek. Egy hónap alatt mentori segítséggel bárki el tudja sajátítani a wiki szerkesztését, és az átírást is, ugyanis nem kell semmit megtanulni hozzá, van automata átíró mindhárom nyelvre. (Az azért nem akkora ördöngősség, hogy beírd a szót az átíróba és megnyomj egy gombot. Nem kell az újoncokat se technológiaidegen idiótának tekinteni). A cél az, hogy az új szerkesztők megtanulják kezelni a wikit és remélhetőleg a verseny után is maradnak még szerkeszteni. Minden új szerkesztőnek segítünk, aki jelentkezik a versenyre, többeknek emailben, Facebookon is válaszoltam a feltett kérdéseikre. Xiaolong   Üzenő  2014. február 7., 09:49 (CET)
replies: text: ::Akkor nyilván máshogy értelmezzük a „verseny” szót, ha semmit nem jelent az, hogy valaki önerőből, saját kútfőből próbál szócikket alkotni (itt a formázásra és egyéb technikai részletekre gondolok, nem a tartalmi bővítés/fordítás kérdésére). Egyszer az a legfőbb cél, hogy minél több kelet-ázsiai szócikk szülessen, így növelve a témakör lefedettségét, egyszer meg az, hogy minél több új szerkesztő kapjon kedvet a szerkesztgetéshez. :) Ez rendben is lenne, csak akkor meg a verseny szó talán túl erős ide, ha nincsenek szilárd versenyfeltételek, és igazából nagy családi összszócikk-írás inkább az esemény. Egyébként a szerény véleményem az, hogy aki nem képes 1 hónap alatt utánanézni magától a MediaWiki doksiknak, meg a WP irányelveknek (vagy nem is veszi észre, hogy vannak ilyenek), az eleve kicsit veszett fejsze nyele, és nem hiszem, hogy jó szerkesztő lenne belőle, aki marad a verseny után, és gazdagítja a Wikipédiát. Aztán az is lehet, hogy csak nagyon pesszimista vagyok megint. :) --Rev L. Snowfox vita 2014. február 7., 10:21 (CET)
replies: text: :::Igen, elég pesszimista vagy. A segítség nem azt jelenti, hogy megírjuk helyette, meg megformázzuk helyette a cikket. Tippeket adunk. Honnan kéne bárkinek is tudni, mi az az infobox, vagy hogy kell cite sablont használni? Persze, vannak útmutatók, de ember legyen a talpán, aki ezeket megtalálja önerőből, mindenfajta segítség nélkül. Mindannyian úgy kezdtük, hogy mások segítettek nekünk, amikor bukdácsoltunk. Attól, mert ez egy verseny, még nem kell mély vízbe dobva fullandi hagyni az új szerkesztőket, szerintem. A versenynek nyilván nem fogjuk publikusan azt a célt adni, hogy "fogyatkozunk megfele, jó lenne, ha lenne több új szerkesztő", mert kissé izén hangzik ez egy sajtónyilatkozatban (help, we are despearate!) Nyilván nem azért az 50 új cikkért csináljuk, amit egymagam is meg tudok írni egy hónap leforgása alatt, ekkora mennyiséget. Egy underdog téma iránti érdeklődés felkeltése, és új szerkesztők toborzsa a Wikipédiás cél a verseny mögött. Remélhetőleg ha ráéreznek az ízére, lesz egy-két olyan szerkesztő, aki megkedveli a cikkírást, és marad. Ha mindenki csak a tabletre hajt, hát akkor így jártunk. Xiaolong   Üzenő  2014. február 7., 10:43 (CET)
thread_title:  átírások 

message: Én egy hídról írt szócikket szívem szerint a tudomány kategóriába neveznék, mivel a mérnöki munka szerintem alkalmazott tudomány, de látom a földrajz kategóriába már került egy híd, épület meg van már az egyéb kategóriában. Szerintetek hol a helye? --Puskás Zoli vita 2014. február 4., 14:36 (CET)
replies: text: Jó kérdés, nem vagyok ebben szakártő, lehet, hogy tudomány... Földrajzműhelyt lenne érdemes megkérdezni. Xiaolong   Üzenő  2014. február 7., 09:49 (CET)
replies: text: :Ha műhely, akkor vagy Mérnökműhely (ez egyelőre sajnos szinte csak @Samat-ot jelenti rajtam kívül ), vagy Műszaki tudományok műhelye, ahol meg tag vagyok, mert a másikból kiszoruló mérnökök (ez egy szerencsétlen elnevezési probléma a műhelyeknél, amit majd meg kell oldani) ott dolgoznak, és szerencsére nem sértődtek meg annyira, hogy ne invitáljanak meg oda is. --Puskás Zoli vita 2014. február 7., 10:10 (CET)
Szigorúan véve nem tudomány kategória, mert akkor bármilyen épület odakerülhetne, mert mérnöki tudományra azokhoz is szükség van. Másrészt viszont a lehetséges alternatívák (Földrajz, Egyéb) amúgy is a legnépszerűbbek, úgyhogy a tudomány kategóriát kicsit felturbózandó, szerintem mehetnek oda a hidak nyugodtan. --Hollófernyiges vita 2014. február 7., 10:47 (CET)
Beírtam az építészetet a tudomány alá. Az egyéb kategóriában úgyis sok minden van már. Xiaolong   Üzenő  2014. február 7., 14:46 (CET)
thread_title:  Híd – Tudomány, földrajz vagy egyéb? 

message: Na azt hiszem ennyit a 100 koreai énekes meg anime vizionálásáról. Mivel a populáris kultúra témakörben jelölték eddig a második legkevesebb cikket így újra javaslom a korlátozás feloldását. Mondtam már az elején, hogy alig lesz cikk ebben a kategóriában, de nem hittetek nekem. Bár csodát már nem tudok tenni (simán lehetne két hónapos is ez a verseny), de talán még tudok segíteni egy kicsit a szócikkszámon, max. 4-5 cikkel (korlátozás mellett már csak 2-t jelölhetek). --Sasuke88  vita 2014. február 15., 21:15 (CET)
replies: text: A zsűri egyetértésével a korlátozást eltöröltük. Xiaolong   Üzenő  2014. február 19., 10:46 (CET)

text: Na ennek örülök, bár már túlzott moráljavító hatása aligha lesz...  --Sasuke88  vita 2014. február 19., 11:00 (CET)
thread_title:  Max. 5 cikk/szerkesztő korlátozás a populáris kultúra témakörben 

message: Észrevettem, hogy az egyik, versenybe jelölt szócikkemből egy fontos elem kimaradt. Annak ellenére, hogy már jelöltem, a verseny lezártáig még szerkeszthető a szócikkem?
Az sem baj, ha nem, majd utána pótolom. Csak gondoltam megkérdem... --Fmvh vita 2014. február 19., 13:15 (CET)
replies: text: szerkeszthető, persze. Xiaolong   Üzenő  2014. február 19., 14:22 (CET)
thread_title:  utólagos szerkesztés 

message: Szóval, ha végülis lehet segítséget kérni, akkor rákérdezek, hogy a maradék hátralévő időben tudna valaki valamit csinálni a hiányzó Jaanus2 sablon miatti hiányos forrásolással a Japán építészete szócikkben? Nem tudom, miért nem tudták megoldani rendes webcite sablonnal... Na de ha valaki segít, annak megköszönöm! Amúgy szép péntek estét mindenkinek! -Rev L. Snowfox vita 2014. február 28., 21:55 (CET)
thread_title:  Japán építészete sablonhiány 

message: Sziasztok!
A juzu-t lehet már szerkeszteni? --Yera vita 2014. március 23., 10:43 (CET)
Bármit. A sablont is le kéne venni róla és bár nem ismerem a japán átírási irányelveket, úgy tűnik, át kéne nevezni. Nem gondolnám, hogy a magyaros átírásban ipszilonnal kezdődne bármi is. De javítson ki, aki ért hozzá. – LApankuš 2014. március 23., 10:56 (CET)
OK, köszi! Ha Priszternél nincs, marad arra, aki ért hozzá. --Yera vita 2014. március 23., 11:46 (CET)
Végignéztem az összes cikket, most már sehol sem éktelenkedik az ambox. És igen, át kell nevezni juzura, kivéve, ha yuzu néven honosodott meg nálunk (ehhez viszont fel kell keresni a szakirodalmat). --Sasuke88  vita 2014. március 23., 12:28 (CET)
Sziasztok, megláttam a beszélgetést, s gondoltam, jelzem: Priszter növénynév-szótárában nem találtam ezt a növényt. --Sphenodon vita 2014. március 23., 16:25 (CET)
Illetve egy pillanat: lehet, hogy korábban más latin néven futott ugyanez a növény, mint most, s lehet, hogy azon a néven szerepel a szótárban: ehhez meg kell néznem, milyen latin nevei voltak korábban a növénynek. --Sphenodon vita 2014. március 23., 16:29 (CET)
Nem találtam. Ha más mérvadó helyről származó magyar elnevezés nem fut be, szerintem átírható a növény japán neve magyarra. A szócikkben szereplő „keserű narancs” azonban nem egyedi név, mivel a Citrus aurantium magyar neve is ez. Talán azért ragaszthatták rá valakik erre a növényre is a keserű narancs elnevezést, mert korábban volt Citrus aurantium subsp. junos latin neve is. Egyébként citruséknál is elég nagy a felfordulás rendszertani szempontból, mert egyesek önálló fajoknak tekintenek növényeket, mások ugyanazokat alfajoknak, vagy éppen hibrideknek, vagy éppen külön nemzetségbe tartozó növényeknek. --Sphenodon vita 2014. március 23., 16:47 (CET)
thread_title:  Juzu